ฮั่งเส็งปิดบวก 120.89 จุด รับความหวังจีนกระตุ้นเศรษฐกิจ
ฮั่งเส็งปิดบวก 120.89 จุด รับความหวังจีนกระตุ้นเศรษฐกิจ
16 เม.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 120.89 จุด หรือ 0.44% ปิดวันนี้ที่ 27,739.71 จุด ตามตลาดหุ้นจีน ท่ามกลางกระแสคาดการณ์เกี่ยวกับมาตรการกระตุ้นเศรษฐกิจเพิ่มเติมจากทางการจีน หลังจากที่มีการเปิดเผยข้อมูลเศรษฐกิจที่อ่อนแอ
ตลาดหุ้นฮ่องกงปิดบวกขานรับความหวังของนักลงทุนที่ว่า จีนจะออกมาตรการกระตุ้นเศรษฐกิจของประเทศมากขึ้น เนื่องจากเมื่อวานนี้ สำนักงานสถิติแห่งชาติของจีนรายงานว่า ผลิตภัณฑ์มวลรวมภายในประเทศ (จีดีพี ของจีน ขยายตัว 7.0% ในไตรมาสแรกของปีนี้ เมื่อเทียบกับช่วงเดียวกันของปีที่แล้ว ซึ่งเป็นระดับต่ำที่สุดในรอบ 6 ปี